Author: .

-  n á v r h -

                                                                Komuniké

	Vláda Slovenskej republiky na svojom zasadnutí prerokovala a zobrala na vedomie Informáciu o vývoji cien pšenice, múky a chleba s návrhom opatrení na zabezpečenie trhu.

	Ministerstvo pôdohospodárstva prostredníctvom Štátneho fondu trhovej regulácie SR v poľnohospodárstve prefinancuje dovoz 50 tis. ton pšenice potravinárskej z Českej republiky /prednostne zo Štátneho poľnohospodárskeho intervenčného fondu Českej republiky/, pričom množstevný  dovoz tejto pšenice budú zabezpečovať mlynárenské organizácie SR s úhradou ceny a nákladov spojených s prepravou pšenice na Slovensko. 

	Slovenská poľnohospodárska a potravinárska komora prerokuje so Správou štátnych hmotných rezerv možnosť uvoľnenia 50 tis. ton pšenice potravinárskej pre potreby mlynárov na Slovensku.